《吴景年》
宋代·陈著

其容渊，其髯掀，其服野，其冠圜。是谁笔之得其粗焉，孰若见君于此笔之外，而知君于此笔之前。

气以直而肆，神以藏而全。付所无于自信，处所有如不然。

夫固欲谢吴楚之尘，而游戏乎羲皇之天也。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。